यहाँ पर मेरा उद्देश्य दोनों कविता के शुरूआती कथा सूत्र को बतलाने का प्रयास था लेकिन कविता में जो बड़ा अंतर है जिस कारण से व्यास जी की कविता अलग दिखाई देती है वह है राम के युद्ध विजय के बाद सीता की अग्नि परीक्षा. उस मार्मिक प्रसंग के आने से पहले ही निराला की कविता की इतिश्री हो जाती है. निराला न्याय–अन्याय के बीच संघर्ष को दिखाने के चक्कर में राम के जीवन की सबसे बड़ी बिडम्बना की अवहेलना कर देते हैं जो मर्यादा पुरुष जंगल में घूम–घूम कर ऋषि –मुनियों के रक्षार्थ अन्याय और हिंसा के विरुद्ध लड़ रहा है तथा अपनी जय–जयकार करवा रहा है वही मर्यादा पुरुष जब सीता से अग्नि–परीक्षा की बात करता है तो आश्चर्य का ठिकाना नहीं रहता. उसके मर्यादा की डोर क्या इतनी कसी हुई थी कि पत्नी के विश्वास को भी वहन नहीं कर सकती थी. यहाँ रामपुरुषोत्तम नहीं बल्कि पुरुषसत्तात्मक हो जाते है तभी तो सीता कहती है –